Bratislava

Bratislava (/ˈbracɪslava/ en eslovaco, Preßburg u Pressburg en alemán, Prešporok en eslovaco dica 1919, Prešpurk en checo dica 1919, Pozsony en hongaro) ye una ciudat eslovaca, capital d'o país dende a disolución de Checoslovaquia o 1 de chinero de 1993. Tamién ye la capital d'a rechión de Bratislava y d'os Districtos de Bratislava I, II, III, IV y V. A suya población ye de 446.819 habitants (2005) en una superficie de 367,59 km², con una densidat de población de 1.215,50 hab/km². Ye a ciudat d'o país con un numero d'habitants mes elevau. Bratislava ye situada a lo sud-ueste d'o país, a lo canto d'o río Danubio, en a muga d'Eslovaquia con Austria (Bratislava ye nomás que a 60 km de distancia de Viena) y con Hongría. Historia Bratislava estió la capital d'a "Hongría Reyal" u parte d'Hongría baixo control d'os Habsburgo dimpués d'a derrota en a batalla de Mohacs. En o tractau de Trianón o 4 de chunio de 1920 se creyó una muga entre Eslovaquia y Hongría que plega por o sud dica o Danubio, quedando Bratislava dentro d'Eslovaquia. Vinclos externos Se veigan as imáchens de Commons sobre Bratislava. Pachina web oficial municipal. Pachina web turistica oficial.